Skandali që përfshin presidenten e Koresë së Jugut
Presidentja jugkoreane tha se do të hiqte dorë nga e ardhmja e saj, përfshirë largimin nga posti i presidentes.
Pa përmendur termat e zakonshëm që përdoren në procesin për shkarkimin, apo dorëheqjen e Presidentit, presidentja jugkoreane Park Geun-hye shprehu sot vullnetin për t’u larguar nga posti me qetësi. Kjo do të ndodhë, pas miratimit të vendimit nga Asambleja Kombëtare e Koresë së Jugut. Presidentja jugkoreane Park mbajti një fjalim të shpejtë drejtuar vendit. Ajo tha se do t’ia linte të ardhmen e saj, duke përfshirë dorëheqjen, vendimit që duhet të merret nga Asambleja Kombëtare: - tha ajo. Zonja Park po ashtu përmendi disa kushte të pasqaruara dhe një kohë të pacaktuar për largimin e saj, duke thënë se “do të largohej nga posti i presidentes sipas një plani dhe procedure ligjore” bazuar tek masat që do të merreshin nga partitë në pushtet dhe në opozitë për të “minimizuar kaosin dhe hendekun në punët e shtetit dhe për transferimin e pushtetit në mënyrë të qëndrueshme.” Profesori i shkencave politike në Universitetin Sungkyunkwan, Cho Wonbin, thotë se komentet e zonjës Park tregojnë se ajo po përpiqet ta zgjasë periudhën e presidencës së saj: Udhëheqësit e opozitës reaguan me skepticizëm ndaj fjalimit të presidentes. Disa mendojnë se kjo mund të jetë një manovër politike për të vonuar procesin e nisur për shkarkimin e saj dhe për të siguruar mbështetje për partinë e saj Saenuri. Choo Mi-ae, kreu i Partisë Demokratike të Koresë, la të kuptohet se oferta e presidentes për dorëheqje me kusht nuk ka për t’i ndryshuar planet e opozitës për të paraqitur këtë javë një mocion të përbashkët që do të hidhet në votë; Park do të bëhej presidentja e parë në historinë e Koresë së Jugut, ndaj së cilës zhvillohet një proces hetimor, lidhur me akuzat për korrupsion. Prokurorët thonë se Park është përfshirë në veprime të paligjshme të kryera nga mikja e saj me influencë Choi Soon-sil dhe ish-ndihmësja Ahn Jong-bum, për t’i detyruar disa kompani të rëndësishme koreane të dhurojnë më tepër se 65 milionë doillarë për dy fondacione.